CELEX: 22021D2213
Language: sl
Date: 2021-11-26 00:00:00
Title: Priporočilo št. 1/2021 Pridružitvenega sveta EU-Egipt z dne 26. novembra 2021 o dogovoru o podaljšanju veljavnosti prednostnih nalog partnerstva EU-Egipt [2021/2213]

14.12.2021   
               
               
                  SL
               
               
                  Uradni list Evropske unije
               
               
                  L 447/8
               
            
         PRIPOROČILO št. 1/2021 PRIDRUŽITVENEGA SVETA EU-EGIPT
         z dne 26. novembra 2021
         o dogovoru o podaljšanju veljavnosti prednostnih nalog partnerstva EU-Egipt [2021/2213]
         PRIDRUŽITVENI SVET EU-EGIPT JE –
         ob upoštevanju Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani,
         ob upoštevanju naslednjega:
         
                     (1)
                  
                  
                     Evro-mediteranski sporazum o pridružitvi med Evropskimi skupnostmi in njihovimi državami članicami na eni strani in Arabsko republiko Egipt na drugi strani (1) (v nadaljnjem besedilu: Sporazum) je bil podpisan 25. junija 2001, veljati pa je začel 1. junija 2004.
                  
               
                     (2)
                  
                  
                     Na podlagi člena 76 Sporazuma je Pridružitveni svet pooblaščen za dajanje ustreznih priporočil.
                  
               
                     (3)
                  
                  
                     V členu 86 Sporazuma je določeno, da pogodbenice sprejmejo vse splošne ali posebne ukrepe za izpolnjevanje svojih obveznosti iz Sporazuma ter poskrbijo za doseganje ciljev iz Sporazuma.
                  
               
                     (4)
                  
                  
                     Evropska unija in Egipt sta se v Pridružitvenem svetu 25. julija 2017 dogovorila o prednostnih nalogah partnerstva, kakor je določeno v priporočilu št. 1/2017 Pridružitvenega sveta (2), ki naj bi partnerstvo usmerjale v obdobju 2017–2020.
                  
               
                     (5)
                  
                  
                     Po pismu Evropske unije sta se strani dogovorili, da bi bilo treba veljavnost prednostnih nalog partnerstva EU-Egipt kot vodilnega dokumenta za utrditev partnerstva podaljšati do sprejetja novih posodobljenih prednostnih nalog partnerstva.
                  
               
                     (6)
                  
                  
                     V členu 10 poslovnika Pridružitvenega sveta je določena možnost sprejemanja priporočil po pisnem postopku v obdobjih med sejami, če se obe pogodbenici s tem strinjata –
                  
               PRIPOROČA:
         
            Člen 1
            Pridružitveni svet po pisnem postopku priporoča, da se veljavnost prednostnih nalog partnerstva EU-Egipt, sprejetih v okviru Pridružitvenega sveta 25. julija 2017, podaljša, dokler Pridružitveni svet ne sprejme novih posodobljenih prednostnih nalog partnerstva.
         
         
            Člen 2
            To priporočilo začne veljati na dan sprejetja.
         
         
            V Bruslju, 26. novembra 2021
            
               
                  Za Pridružitveni svet EU-Egipt
               
               
                  predsednik
               
               Sameh Hassan SHOUKRY
            
         
         
            (1)  UL L 304, 30.9.2004, str. 39.
         
            (2)  Priporočilo št. 1/2017 Pridružitvenega sveta EU-Egipt z dne 25. julija 2017 o dogovoru o prednostnih nalogah partnerstva EU-Egipt (UL L 255, 3.10.2017, str. 26).